Τα πολιτεύματα στον Πλάτωνα και τον Αριστοτέλη, Πολιτεία-Πολιτικά.:
Creators: name: Μέρκατας, Γεώργιος Μιχαήλ
Publisher: name: Aristotle University of Thessaloniki
Year: 2015
Subjects: subject: Φιλοσοφία
subject: Πολιτική
subject: Πολίτευμα
subject: Philosophy
subject: FOS: Philosophy, ethics and religion
subject: Politics
subject: Constitution

description: Ο σκοπός αυτής της διπλωματικής εργασίας ήταν να περιγραφούν με όσο το δυνατό ευσύνοπτο και κατανοητό τρόπο οι θεωρίες και οι απόψεις του Πλάτωνα και του Αριστοτέλη, όσον αφορά τα πολιτεύματα. Η εργασία επικεντρώνεται στα δύο χαρακτηριστικά έργα των φιλοσόφων, την Πολιτεία του Πλάτωνα και τα Πολιτικά του Αριστοτέλη, στα οποία γίνεται μια αρκετά ενδελεχής παρουσίαση των πολιτευμάτων αλλά και γενικότερα της πολιτικής φιλοσοφίας που υιοθετούν. Στα ευρύτερα πλαίσια της διπλωματικής γίνεται αναφορά και σε διάφορα άλλα θέματα που περιβάλλουν την θεωρία των πολιτευμάτων των δύο φιλοσόφων με στόχο την καλύτερη πραγμάτευση του κυρίου θέματος. Όσον αφορά την Πολιτεία και τον Πλάτωνα επιχειρείται να παρουσιασθεί η ηθική φιλοσοφία του και πιο συγκεκριμένα ο τριμερής χωρισμός της ψυχής και η άμεση σχέση που έχει με τον χωρισμό της Πολιτείας σε τρείς κοινωνικές τάξεις-κατηγορίες. Γίνεται, επίσης, αναφορά στην «δίκαιη» ψυχή και την «δίκαιη» πολιτεία και στον τρόπο γενικότερα με τον οποίο αντιλαμβάνεται ο Πλάτωνας την έννοια της δικαιοσύνης. Ακόμα παρουσιάζονται τα πολιτεύματα που υπάρχουν σύμφωνα με τον φιλόσοφο και οι διαδικασίες, οι οποίες διαδραματίζονται ώστε να μετατραπεί ένα πολίτευμα σε ένα άλλο. Τέλος, περιγράφεται το πολίτευμα που προτείνει ο Πλάτωνας ως το τέλειο, δηλαδή η Ιδανική Πολιτεία και ζητήματα όπως η παιδεία των φυλάκων και το κρίσιμο θέμα της κοινοκτημοσύνης. Όσον αφορά τον Αριστοτέλη γίνεται μία απόπειρα να παρουσιαστεί και σε αυτόν η ηθική του φιλοσοφία και να φωτιστεί η άμεση σχέση που έχει με την θεωρία του φιλοσόφου σχετικά με την μεσότητα. Αναφέρονται έννοιες όπως πόλη, πολίτης, παιδεία, πολίτευμα, πολιτική φιλοσοφία και ο τρόπος με τον οποίο αντιλαμβάνεται αυτές τις έννοιες ο φιλόσοφος. Στην συνέχεια γίνεται μία παρουσίαση των πολιτευμάτων σύμφωνα με τον τρόπο που τα χωρίζει (ορθά-ημαρτημένα), όπως και των διάφορων υποκατηγοριών που εντοπίζει. Τέλος αναφέρεται το πολίτευμα που προτείνει ο Αριστοτέλης και που το χαρακτηρίζει «αστασίαστο», δηλαδή την Πολιτεία (μεικτό πολίτευμα) και το αθροιστικό επιχείρημα. Εν κατακλείδι, σε διάφορα σημεία αυτής της διπλωματικής εργασίας γίνεται προσπάθεια να παρουσιασθούν τόσο οι απόψεις των δύο φιλοσόφων για τα πολιτεύματα όσο και η γενικότερη πολιτική τους φιλοσοφία, ενώ παράλληλα να αναδειχθούν οι ομοιότητες και οι διαφορές που τους διακρίνουν.
description: The purpose of this thesis was to describe, as concisely and comprehensibly as possible, the theories and the views of Plato and Aristotle, regarding constitutions. The thesis focuses on the two distinctive works of the philosophers: Plato's Republic and Aristotle's Politics, where a fairly thorough presentation of constitutions is illustrated, but also, in general, the political philosophy they adopt. In the wider context of the thesis, there is a reference to various other issues surrounding the theory of the political systems of the two philosophers aiming to the best description of the main subject. Regarding the Republic and Plato, his ethical philosophy and more specifically the tripartite division of the soul and the direct relationship with the division of the Republic into three social classes-categories, is attempted to present. There is also a reference to the just soul and the just state and how, in general, Plato perceives the concept of justice. Moreover, existing constitutions are presented according to the philosopher and the procedures, which are taken place in order to change a particular constitution into another one. Finally, the perfect constitution proposed by Plato is illustrated, that is, the Ideal Republic, and other issues such as the education of the guards and the critical issue of common ownership. As for Aristotle, there is an attempt to present his own ethical philosophy and to enlighten the direct relationship of his philosophy with his theory of moderation. Concepts such as city, citizen, education, constitution, political philosophy and the way in which these concepts are perceived, are described. Then, a presentation of constitutions takes place according to the way they are separated (right-wrong) as well as the various subclasses he identifies. Finally, the constitution proposed by Aristotle which is characterized «not-overthrown» namely the state (mixed constitution) and the cumulative argument. In conclusion, at various points of this thesis there is an attempt to present not only the views of the two philosophers on constitutions and their general political philosophy, but also to pinpoint the similarities and differences which are attributed to them.